Радой Ралин
Елегия

chitanka.info

Има ли виновни?

Няма ли виновни?

Ние си го знаем най-добре.

Вече доста време

все пешкир переме.

Който го е цапал, той не го пере…

Бяхме мекотели,

нека станем смели,

но да си го кажем в очи:

много лошо става

във една държава,

щом човекът само слуша и мълчи.

Разни бюрократи

с култовски похвати

вече изживяват своя грях.

Жалват се за своите

умори при побоите…

Нека да забравим също като тях…[1]

1955

[1]

— Слушайте послушно:

без това е душно!

Не ровете още,

ще се вдигне прах…

↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.